Journalisten

Journalisten ble etablert i januar 1917 som organ for Kristiania Journalistklub, fra 1945 blad for Norsk Presseforbund, og fra 1984 organ for Norsk Journalistlag. Det er Norsk Journalistlag (NJ) som eier og utgir bladet i dag. Bladet følger Redaktørplakaten og pressens etiske regelverk, og redigeres med full uavhengighet fra sin eier.

Journalisten er i første rekke et yrkesorientert fagblad for NJs medlemmer, som er journalister i dags, fag- og ukepresse, samt ulike etermedier. Andre lesergrupper er redaktører, samt yrkesgrupper med tilknytning til massemedier, enten det er reklame- og annonsesalg, informasjons- og PR-virksomhet, politikere og offentlige myndigheter foruten andre interesserte. Journalisten bringer nyheter, reportasjer, kommentarer og debattartikler om den norske og utenlandske medieverden.

Journalistens papirutgave kom med ca. 20 utgaver per år fram til 2013. Deretter trappet man ned til 15 nummer«Sakte sig fra papir», side 20 Journalisten 14. mars 2014 og sommeren 2014 ble det besluttet å stanse papirutgaven helt ved utgangen av året.«Journalisten blir papirløs», side 7, Journalisten nr. 7/8 2014 Opplaget var på ca. 10 500 (2009).

Fra og med 2015 kom Journalisten som en ren nettavis, fram til man i 2020 supplerte nettet med en mindre hyppig papirutgave i magasin-format.

Redaktører
 Sigvard Friid-Christensen 1917–1919
 Chr. S. Brochmann 1919–1923
 Arthur Ratche 1923–1926
 Toralv Øksnevad 1926–1927
 Per Dahl 1927–1936
 Asbjørn Barlaup 1936–1945
 Arne Falk 1945–1962
 Adolf Skjegstad 1962–1974
 Thorbjørn Wale 1974–1979
 Nils E. Øy og Gunnar J. Borrevik 1979–1981
 Ludwig Wannemacher 1981–1989
 Stein Aabø 1989–1991
 Jan Otto Hauge 1991–2002
 Trygve Aas Olsen 2002–2007
 Helge Øgrim 2007–2016
 Martin Huseby Jensen 2016–2018
 Glenn Slydal Johansen (2018– konst.)
 Roger Aarli-Grøndalen«Roger Aarli-Grøndalen (45) blir Journalisten-redaktør : Kommer fra stillingen som publisher i lokalavisa Eidsvoll Ullensaker Blad», Journalisten 17. april 2018 Besøkt 30. juli 2018 2018–

Referanser

Eksterne lenker



Kategori:Journalistikk
Kategori:Norske tidsskrifter
Kategori:Publikasjoner etablert i 1917
Kategori:1917 i Norge
Kategori:Norske nettaviser